[{"text_idx": "#000002", "text": "BerdintasunaEuskaraAntolaketa, langileria eta gardentasunaHaur eta gazteriaHerritarrentzako arretaHirigintzaIdazkaritzaIngurumena Agenda 21Kirol patronatuaKulturaNekazal eremuaOgasuna eta artekaritzaOngizateaSustapen Ekonomikoa eta EnpleguaUdaltzaingoa"}, {"text_idx": "#000004", "text": "Irailaren 19tik aurrera ekingo diote Ludotekak eta Gaztelekuak ikasturte berriari"}, {"text_idx": "#000007", "text": "Iaz batazbeste asteko 100 haurrek parte hartu zuten Ludotekan eta 146 nerabek asteko Gaztelekuan. Udako denboraldia ere arrakastatsua izan da: Elgoibarko Izarrarekin elkarlanean antolatzen diren udalekuetan 730 haur eta nerabek eta 41 hezitzailek hartu dute parte."}, {"text_idx": "#000008", "text": "Ludoteka, ohi bezala, Haur Hezkuntzako 5. Maila eta Lehen Hezkuntzako 6. Maila arteko ikasleei zuzendua egongo da eta ordutegia astelehenetik ostiralera 16:30etik 19:30era izango da."}, {"text_idx": "#000009", "text": "Ludotekan parte hartzeko izen emateak Ludotekan burutu daitezke (Gabriel Kurutzelaegi, 6. 943-748883. ). Irailean eta urrian ez da bazkidetzarik egin beharko."}, {"text_idx": "#000010", "text": "Gaztelekuak nerabeekin harremanetan jarri eta lehen planak egiteari ekingo dio ere irailaren 21etik aurrera. Ohiko ordutegia izango du:"}, {"text_idx": "#000012", "text": "Ate irekien saioa burutuko du Gaztelekuak urriaren 5ean, arratsaldeko 19:00etan. Guraso, hezitzaile, bizilagun edo zerbitzua ezagutu nahi duen edozein herritarrentzat izango da. Gaztelekuaren aurkezpena eta zerbitzuaren eta nerabeen errealitatearen inguruko hizketaldia gauzatuko dira. Aurrez izena eman behar da esteka honetan: "}, {"text_idx": "#000013", "text": "Gaztelekuan parte hartzeko izen emateak Gaztelekuan bertan burutu daitezke (Gabriel Kurutzelaegi, 4. 943-743228)."}]